Thorstein Treholt

Thorstein Treholt (født 13. april 1911 i Skoger i Vestfold, død 17. mars 1993) var en norsk politiker (Ap), som var formann for Stortingets landbrukskomité på 1960-tallet og landbruksminister i to perioder på 1970-tallet. Etter karrieren i rikspolitikken var han fylkesmann i Oppland.

Liv og virke
 Bakgrunn, utdannelse
Thorstein Treholt kom fra enkle kår, og var sønn av småbruker Ole Thorsteinsen (1873–1917) og Sigrid Olsen (1875–1920). Han mistet begge foreldrene svært tidlig. Faren døde da Thorstein bare var 6 år, og få år etter, da han var 9, døde også moren.

Han giftet seg i 1939 med Olga Lyngstad (1913-1976) fra Øystre Slidre i Valdres. Han tok handelsskole og gikk på Vestfold landbruksskole (1928–1930) og Statens småbrukslærerskole (1933–1934).

Yrkeskarriere
Fra 1939 var han småbruker i Brandbu, og hadde samtidig forskjellige stillinger i landbruksforvaltningen blant annet som herredsagronom i Brandbu (1939-1947) og reiseinspektør i Driftskredittkassen for landbruket (1948-1949). Han begynte som småbrukslærer ved Valdres landbruksskole i 1945 og var rektor ved skolen fra 1950 til 1960.Torp, Olaf Chr. (1974): Stortinget høsten 1973-våren 1977. Universitetsforlaget.

 Politisk karriere 
Thorstein Treholt var statssekretær i Landbruksdepartementet fra 1954 til 1957, stortingsrepresentant fra Oppland fra 1958 til 1977 og dessuten formann for Stortingets landbrukskomité fra 1961 til 1965. Han var landbruksminister fra 1971 til 1972 og igjen fra 1973 til 1976. 

Treholt var medlem av Nord-Aurdal herredstyre 1952-1955, Brandbu kommunestyre 1960-61 og Gran kommunestyre 1962-1967. Han var fylkesmann i Oppland fra 1976 til 1981. Treholt hadde flere tillitsverv innenfor landbruket blant annet som formann i styret for Statens landbruksbank (fra 1965).Torp, Olaf Chr. (1974): Stortinget høsten 1973-våren 1977. Universitetsforlaget

I 1981 ble han utnevnt til kommandør av St. Olavs Orden.

Thorstein Treholt har blitt beskrevet som en «traust sosialdemokrat av den moderate sorten», og var tilhenger av norsk medlemskap i NATO og EF.Usedvanlige evner til å spille dobbeltrolle. Aftenposten 23.01.1984 s. 39

Han var far til spiondømte Arne Treholt. Thorstein Treholt levde lenge nok til å oppleve at sønnen ble løslatt fra fengsel.

 Referanser 

 Eksterne lenker 


Kategori:Norske landbruksministre
Kategori:Ap-statsråder
Kategori:Statsråder i Regjeringen Bratteli I
Kategori:Statsråder i Regjeringen Bratteli II
Kategori:Fylkesmenn i Oppland
Kategori:Stortingsrepresentanter fra Ap
Kategori:Stortingsrepresentanter for Oppland
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Statssekretærer fra Ap
Kategori:Lokalpolitikere i Nord-Aurdal
Kategori:Lokalpolitikere i Brandbu
Kategori:Lokalpolitikere i Gran
Kategori:Ap-politikere i Oppland
Kategori:Personer fra Drammen kommune
Kategori:Personer fra Gran kommune
Kategori:Kommandører av St. Olavs Orden